Buat 1 alinea dalam bahasa Betawi dengan unsur deskriptif.

Orang-orang jaman dulu banyak banget kalo saban pagi nyapuin daon yang pada rontok. Kalo udah disaup, terus dikumpulin semua daonannya langsung pada dibakar dah tuh daonan. Saban pagi, kadang saban sore ada aja asep tabunan deket rumah. Orang tua pada begitu, soalnya dulu bingung mau buang ke mana. Katanya, kagak ada petugas sampah kayak jaman sekarang yang suka mungutin dari tong sampah. Ternyata kagak ngaruh di jaman sekarang. Biar kata ada tukang sampah, masih banyak banget orang yang bakar tabunan. Udah gitu, sampah yang dibakar itu sampah plastik. Pegimana kagak makin banyak asepnya. Jia pada yang ngebakar tabunan gitu kagak sadar kalo bikin repot orang. Hawa panas, napas kagak enak, mata pada perih, ampe jemuran pakean pada bau sangit. Itu baru yang deket-deket aja yang dapet akibatnya. Pegimana udara ampe atas. Asepnya sering banget ampe keliatan pada ireng. Yang bikin gedek, hawa lagi enak adem-adem lantaran abis ujan. Jia pada malah ngerusak pake tabunan sampah.